פרשת חיי שרה

**העמק דבר בראשית פרק כג**

(א) שני חיי שרה. מיותר, ואין הלשון כן בכל מקום שמודיע הכתוב שני הצדיקים, והנה כבר פירשנו כ"פ פי' חיים בלשון הקדש בשתי משמעות, **א' חיים ולא מות, ב' שמח ועלז ולא עצבון**, כענין שאמרו ביומא דף ע"א א', שנות חיים ושלום שנים המתהפכות מרעה לטובה, וכן בארצות החיים פי' חז"ל (שם) מקום שוקים, תמן שובעא כו' [ירו' כלאים פ"ט ה"ג], וע' מש"כ בס' דברים פ' ואתחנן עה"פ ואתם הדבקים וגו'. ואחר כל זה יש להתבונן על מה שאמרו חז"ל שאברהם היה טפל לשרה בנביאות, ואין זה אלא תימא, האדם הגדול אשר דבר עמו ה' כ"פ, יהיה טפל לשרה שלא דבר עמה ה' כי אם דבור א' לא כי צחקת, ומפרשים ברבה שהוא דבר ה' לה, אלא הכונה הוא שהיה טפל ברוח הקדש, שהרי שני דברים הם, רוה"ק הוא מה שאדם מתבודד ומשרה עליו רוה"ק, ומכ"מ יודע מה שרואה ומדבר אז מדעת עצמו, אמנם לא דבר עמו ה', ונבואה הוא בחינה גדולה ורבה מזה כמו שביארנו. ודוד המלך ע"ה זכה לשניהם ואמר [ש"ב כ"ג ב'] רוח ה' דבר בי ומלתו על לשוני, היינו רוח ה' הוא רוה"ק המופיע על דבר עצמו, וגם מלתו על לשוני שהוא נבואה ממש. ואברהם היה גדול בנבואה משרה, אבל ברוה"ק היתה שרה מצוינת יותר מאברהם אבינו, והסיבה לזה הוא משני טעמים, א' שאברהם בצדקו היה מנהיג העולם ומדריכם לעבודת ה', וכמו שכתוב לפנינו נשיא אלהים אתה בתוכינו ויבואר בסמוך, ומי שעסקו עם המון רבה אינו יכול להתבודד כל כך, משא"כ שרה היתה יושבת באהלה בקדושה וטהרה, (וע' מש"כ הגאון חתם סופר בהקדמתו בזה דברים ראוים אליו ז"ל), שנית דאין רוה"ק חל אלא מתוך שמחה של מצוה, ושרה זה צדקתה להפלא שהיתה באמונתה בבטחון חזק מאד נעלה, כמו שמבואר ברבה שאמרה שרה לאברהם אבינו את בהבטחה ואני באמונה, ומי שבא מכח הבטחה ידוע מאמרם ז"ל אין הבטחה לצדיקים בעוה"ז שמא יגרום החטא, וע' מש"כ לעיל ט"ו ו', משא"כ שרה שהיתה חזקה באמונתה בלי שום הבטחה, על כן לא נתעצבה בכל ימי חייה והיתה שקועה ברוה"ק. וזהו דבר הכתוב שני חיי שרה, דשנים שלה כולם היו בחיי שמחה ונפש המעלה ונשגב בחיי רוחני, וכ"כ במדרש לקח טוב. וכענין שאמרו בגמ' [יבמות ס"ג ב'] מספר ימיו כפלים, כך אמר הכתוב דשני חייה היו שני פעמים, משום שהיו חייה עליזים וסמוכים בה' מבטחה. ונראה עוד לפרש ע"פ הפשט משמעות שני מספר שני, ובאשר שרה נעשית ילדה אחרי זקנתה וחזרה לספר חליפות השנים, וא"כ היה לה שני פעמים חליפות השנים, בראשונה חיתה תשעים שנה, ובשניה ל"ז שנים, וסך הכל שני חיי שרה היו מאה ועשרים ושבע שנים, וע' בעל הטורים. והא שקצרו שנותיה משך קצר ל"ז שנים, הוא ע"פ הליכות הטבע שחליפות חיי כל בריה הוא לפי ערך שנותיו, ושרה שנחלפה פתאם לחיי בחורים כן אזל ימי זקנה:

(ו) נשיא אלהים. יש שני מיני גדולה והנהגה, א' מנהיג המדינה בחכמה ונקרא נשיא, ב' מנהיג אנשי העולם בעניני אלקות איש ואומה בשם אלהיו ו נקרא איש אלהים, ואברהם אבינו היה מצוין בשני דברים, וכדאי' בב"ב ס"פ הספינה דצ"א, בשעה שמת א"א עמדו עליו בחבורה ואמרו אוי לעולם שאבד מנהיגו ואוי לספינה שאבדה קברניטה, שני משלים הללו, דמנהיג העולם הוא דבר יקר להשיג חכם ונבון ושארי מדות, משא"כ קברניט לספינה מלאכה ואומנות היא ואינה חכמה, וא"כ כשאבד מנהיג העולם קשה יותר מאבידת הקברניט, אבל בדבר א' הוא להיפך כשמת מנהיג העולם לא יחרב העולם לשעה, משא"כ כשאבד הקברניט של הספינה, הספינה בסכנה, ואמרו על אברהם אבינו שהי' שתי מיני אבדות, בהנהגת המדינה היה כמו מנהיג חכם נעלה, ובהנהגת עבודת אלהים היה קברניט לספינה. ועתה אמרו לו שאתה נשיא היינו מנהיג העולם ומדיני, אבל לא בכח החכמה לבד אלא נשיא אלהים, בשם אלקות:

**העמק דבר בראשית פרק כד**

(א) ואברהם זקן. הקדים הכתוב להודיע לפני הענין המסופר בפרשה זו שאברהם היה זקן בא בימים, מבואר שהוא נוגע להענין, כי לולא זה לא היה מצוה לעבדו אלא הוא בעצמו היה מזדרז למצוה רבה זו ליתן אשה ליצחק, שבזה תלוי כל התכלית להוציא ממנו אומה הנבחרת שהבטיחו הקדוש ברוך הוא, אבל משום שהיה זקן בא בימים. היינו שהיה מחשב כמה ימים עוד יחיה, על כן היה חושש אולי ימות בדרך רב כזה. אמנם בלי זה הטעם היה רשאי לילך בעצמו לארם נהרים, אף על גב שהיה מוזהר ללכת משם, כבר ביארנו [כ"ב כ'] שממעשה העקידה הותר לו לחשוב מארץ הזאת ולזכרה, וה"נ הותר לו הליכות עראי לשם:

וה' ברך את אברהם בכל. עוד טעם על שלא הלך בעצמו, משום שהיו עסקיו עם כל אדם, זה בא ושואל בעניני אמונה וזה להתפלל עליו, וכדאי' בב"ב [ט"ז ב'] שמרגליות הי' תלוי' בצוארו של א"א כו', והכונה הוא תפלתו וברכתו, וכיב"ז היו הרבה ענינים מוטלים עליו, ומשום זה לא היה יכול לצאת ממקומו(א). והנה הודיע הכתוב ג"כ בזה צדקת אברהם לפני הענין, ללמדנו שהיו הכל באין לפניו ודאג לטובת רבים, לכן היה מוכרח להעמיס לקיחת אשה לבנו על עבדו:

(ג) אלהי השמים ואלהי הארץ. כך היה הרגל לשון אברהם אבינו להרגיל בפי הבריות שהקב"ה משגיח בשמים ובארץ כמש"כ לעיל י"ד י"ט:

אשר אנכי יושב בקרבו. אף על גב שהזהירו לילך דוקא לבית אביו, מכ"מ לא השביעו אלא על הכנעני, באשר ע"ז הוא חשוד שיתעצל ללכת למרחקים ויקח אשה מבנות הכנעני ויאמר שהיא מארמי, מש"ה דייק אשר אנכי וגו'. עוד י"ל שבא לכלול אפי' מאומה אחרת היושבת בארץ ישראל, רק שמשועבדים לכנעני הרי הם ככנענים כמש"כ לעיל י"ב ו':

(ז) ולקחת אשה לבני משם. תקדש אותה סתם, ולא תפרש מאומה על דבר הובלה ממדינה שלה לכאן. ואמר משם. ולא ממשפחתי, משום שלא ידע אם יצליח כל כך לפגוע בבתולה מבית אביו, על כן אמר כי די אם יקח משם, היינו מאותו מקום, ועי' מש"כ להלן מ':

(ח) *רק את בני לא תשב שמה. אין הכונה שלא ישב בפועל את יצחק לשם, כי היאך יביא אותו בעל כרחו, אלא הכונה שלא יפרש בשעת קידושין על מנת שיבא יצחק לשם, ונמצאו כשיסרב אח"כ בדבר יהיה חילול שם שמים ויאמרו דשינה מתנאו, דסבורים שמסתמא העבד מדעת רבו התנה, ותו דבזה תהיה מותרת לאחר, אחר שלא יקיים יצחק את התנאי, אלא לא יפרש כלל וילך לו, והאשה בע"כ תהי יושבת עגונה עד שתבא ליצחק. ואף על גב דבבני נח לא נהגו דיני קידושין רק בעולת בעל, מכ"מ מי שהיתה מיועדת ליצחק נהגו בה מנהג ישראל, שהרי למדין מכאן דיני אירוסין לשיטת תלמוד דילן כתובות פ"א, ולשיטת הירו' שם שהיה ברכת נישואין על כרחך היה קנין אליעזר עמה כעין חופה, אף על גב שלא בעלה וכדת ישראל, וע' מש"כ הרמב"ן פ' אמור בפ' מגדף הוכחה לזה מדאי' בקידושין די"ח ודלמא ישראל מומר שאני. איך שהוא אברהם הזהיר אותו לקשרה ליצחק, וממילא תהי מוכרחת ללכת אח"כ, והדבר מובן שאם יפרש בשעת קיחה שתצא לארץ ישראל יותר טוב, וכן ראה אליעזר שההצלחה מפזזת לפניו, והיה בטוח שגם ע"ז האופן יתרצו:*

*(ט) וישם העבד וגו' וישבע לו. ולא פירש הכתוב כי נשבע באלהי השמים, ומובן שמסתמא עשה כן, וא"כ מיותר גם הא דכתיב וישם העבד את ידו וגו', והיה ראוי לכתוב ויעש העבד כן, אלא בא ללמדינו דזה היה שייך לשבועה, דשבועה בלי נקיטת חפץ אין זו שבועה, משא"כ בלי הזכרת השם ג"כ הוי שבועה, והכי מבואר בדיוק לשון הרי"ף שמביא זה המקרא לראיה על נקיטת חפץ, ולא ממקרא הראשון שים נא ידך תחת ירכי, והיינו משום שלפי פשוטו של מקרא אינו אלא כריתת ברית כמש"כ לעיל ב':*

*(י) מגמלי אדוניו וילך. כ"ז מיותר, וביותר תיבת וילך, שהרי בסמוך כתיב עוד הפעם ויקם וילך, אלא בא להודיענו שהיו גמלי אברהם אבינו עסוקים בעבודה בשדה הרחק ממנו, והיה נוח יותר ליקח גמלים מאחרים מלקבץ את גמליו, אבל העבד רצה ליקח דוקא גמלי אדוניו וילך ממקום שקבץ הגמלים לבית אברהם, ושמה בבית אברהם לקח כל טוב אדוניו בידו, ואח"כ ויקם וילך וגו'. בזריזות הליכה גדולה בפ"ע, ולא כהליכה הראשונה שהיה לצורך הכנה וכמו בעצלתים, וע' לעיל כ"ב ג' כיב"ז. ומזה למדנו שהיו גמלי א"א מצוינים משארי גמלים, או לפי הפשט בקומתן וביפין, או לפי הדרש בהכשר הנהגתן, שהיו זמומין מעצמן כחמורו של רבי פינחס בן יאיר וכדאי' ברבה:*

אל ארם נהרים. בשביל שהיתה ארם מדינה גדולה, ובה כמה ערים, מש"ה פירש המקרא שלא הלך למדינת ארם, אלא לארם נהרים שבה עיר נחור, ושם העיר הוא פדן כדכתיב ריש פ' תולדות:

(יב) הקרה. א"א לפרש מלשון כי הקרה ה' אלהיך, פועל יוצא על העצם המבוקש, וא"כ הוא בקשה שיזמין את המיועדת ליצחק, א"א לומר כן דמי יודע אם יש פה המיועדת, והרי לא ביקש שיברא בדרך נס באותה שעה אשה, ותו א"כ הכי מיבעי עשה חסד עם אדוני אברהם והקרה נא לפני היום, אלא הפעל הקרה סובב על השגחת ה', ומשמעו הזדמן, שתהיה השגחתו ית' מזומנת לפניו, והבקשה הי' שיהא האות שיעשה לנכון, ואם יש פה המיועדת, תבוא לשאוב ותזדמן בתשובה זו, ואם איננה פה לא תהא שום בתולה עונה כך:

(יד) אותה הוכחת וגו'. יהי רצון שתהיה אותה אשר הוכחת, וממילא אם אין כאן האשה אשר הוכחת, לא תמצא בתולה שתענה ותאמר כך:

(טז) והנערה טובת מראה מאד וגו'. ביאר הכתוב שלשה טעמים מדוע פגע בה העבד יותר מבאחרות, א' שהיא טובת מראה מאד יותר משארי בתולות שראה שם, ב' ואיש לא ידעה שהתבונן בה שאין לה דבר עם אנשים, כמו שראה שארי בתולות שהכל מכירין אותן, באשר היו רגילין בכל יום להיות עם הרועים אצל הבאר, וגם לא היו צנועות כ"כ, אבל אותה בתולה לא יצאה עד היום לשאוב, על כן לא ידעה אדם, ומזה התבונן העבד שהיא מיוחסת, ומש"ה לא היתה רגילה בכך, או משום צניעות, ג' ותרד העינה ותמלא כדה ותעל. ראה שהיא לא שחה עצמה לשאוב ככל השואבות שזה אינו דרך צניעות, כדאי' בשבת דקי"ג ב', לענין לקט, אלא ירדה לתוך העין, ותעל:

(כ) ותער כדה אל השוקת. הודיע הכתוב דעתה כי אף על פי שלא היה במותר שבכד כדי שתיית הגמלים ותהי מוכרחת עוד לשאוב עם דלי מן הבאר, מכ"מ לא שפכה מה שבכד על הארץ, וכדאי' ביבמות פ"ב לא ישפוך אדם מי בורו ואחרים צריכין לו:

ותרץ עוד וגו'. לא הגיעה שוב לעין המים, אלא אל הבאר העשוי לבהמות עם כלי השאיבה:

(כא) מחריש. היה לו לדבר עמה כדי להכיר שכלה, אבל היה מחריש כדי לדעת ההצליח וגו', כי בשעת דבור אי אפשר להתבונן על כל תנועה כמו בהיותו מחריש, וגם היא לא תוכל לעשות בזריזות כל כך אם תהא זקוקה לענות:

(כה) גם מקום ללון. הוא שאל אם יש לאביה בית מרווח, שיהא יכול ללון שם עכ"פ בתורת מקרה לילה אחד, והיא השיבה כי הוא בעל אכסניא, על כן יש לו תבן ומספוא רב וגם מקום מיוחד עבור אורחים ללון כפי הנדרש להם:

(כז) אנכי בדרך נחני ה' וגו'... וכמש"כ להלן ל"ה א' ובס' שמות ב' כ"ב, אשר כל עוד לא נגמר הדבר אין לברך, אלא לא בירך רק על בואו לבית אחי אדוניו, וביאר הכתוב ברכה א', משום שעפ"י זה הברכה יובן מקרא כ"ט ול', דבלא זה מאין ידעו לבן ורבקה כי הוא מבית אברהם, אלא שמעה רבקה ברכת אליעזר...

(לד) עבד אברהם אנכי. הקדים לבאר מדוע אינו אוכל עד שידבר עסקו, וכי כך דרך העולם שהבא לאיזה עסק לא יאכל עד שיגמור עסקו, מש"ה הקדים שאינו ככל אדם שהולך לעסקי עצמו, וא"כ העסק טפל לגופו ונפשו, משא"כ אנכי עבד, ועסק אדוני יקר ממני, על כן הנני מוכרח להקדים דברי למאכלי:

(לה) ויתן לו צאן וגו'. באשר אפשר שאברהם אינו מתאוה לכל זה, ואין זה אצלו בכלל ברכה, והברכה **הוא שהוא שמח בחלקו**, וא"כ אין לו להוריש לבנו, על כן פירש אליעזר שהוא עשיר ממש:

ועבדם ושפחת. כתיב חסר, ללמד שלא התנהג אברהם עמם בעבדות כל כך:

(לו) אחרי זקנתה. שלא יאמרו היאך אפשר שישא בנה של שרה נכד של נחור, והרי הוא אדם זקן הרבה ממנה, על כן הגיד שהיא ילדתו אחרי זקנתה, ואינו זקן כל כך:

(לז) אשר אנכי יושב בארצו. לא בני כנעני לבד, אלא כל שבארצו בכלל כנעני הוא, וכמש"כ לעיל י"ב ו', ומש"ה לא מצא עצה כי אם לא אל בית אבי וגו'. והנה **שינה העבד** מלשון אדוניו שאמר בקרבו, והוא ע"פ מש"כ לעיל דלא השביעו אלא מפני החשד על הסמוכים לו, אבל העבד לא סיפר כי השביעו משום חשד, אלא אפילו על רחוקים השביעו משום קפידא:

(לח) אם לא וגו'. בלשון תנאי, כדי שיהא במשמע שאם ילך ולא ישיג אזי יקח גם מארצו, וכפירש"י בקדושין דף ס"א ב' משמעות זה הלשון במקרא, ואף על גב **שבאמת לא אמר כן אברהם**, מכ"מ אליעזר אמר כן כדי שלא יבקשו תרקבי דדנרי, ומש"ה הקדים לומר תחילה, אל בית אבי. ואח"כ אל משפחתי, כדי שיבינו שהזהירו לילך לכתחילה לבית אביו, ואם לא ישיג שם ילך אל משפחתו:

(לט) אלי. חסר, ועי' פירש"י, ולפי הפשט רמז להם כי ודאי רחוק הוא שלא תאבה, אך אלי, כדי שיבינו שברור הדבר שהענין טוב לפניהם:

(מ) אשר התהלכתי לפניו. **ולא פירש להם דברי אברהם בפרטות בזה**, הוא משום שהמה לא ידעו כל פרטי הדיבורים והשבועה:

ישלח מלאכו אתך. **הוא אמר יותר ממה שאמר אברהם לפניך**, **דאתך** משמעו קרוב יותר עמו. וגם הוסיף העבד לומר והצליח דרכך. וגם אמר ממשפחתי ומבית אבי. **לא כמאמר אברהם** ולקחת אשה לבני משם, **הכל כדי להוכיח להם** שהענין ברור אשר רבקה היא האשה אשר אברהם כיון לה. ואמר ממשפחתי ומבית אבי. לא לבד ממשפחתי, אלא אפי' שתהיה מבית אבי:

(מא) ואם לא יתנו לך וגו'. באשר קללת חכם אפי' על תנאי באה, על כן הוצרך אברהם לפרש דאם לא יתנו לך והיית נקי. **והנה שינה אליעזר מלשון אברהם** שביארנו לעיל ח', שיקדש אותה סתם, ואח"כ אם לא תאבה האשה ללכת אחריך כו', והוא אמר ואם לא יתנו לך, דמשמעו שלא ירצו ליתן כלל, ולא שיקדש סתם ואח"כ יהא תלוי אם תרצה ללכת או לא, שאליעזר ראה יותר טוב לפרש בשעת קיחה על תנאי שתצא, ולא יהי' אח"כ שהיות כמש"כ לעיל שם:

(מג) השקיני נא. לא פירש מה שרחש לבו לומר הטי נא ואח"כ אמר הגמיאיני נא, **וגם עוד שינוים שלא אמרה גם לגמליך אשקה** עד שכלתה להשקותו, היינו כדי שלא ימצאו מקום לומר שלא בא האות בשלימות. ומש"ה ג"כ אמר העלמה, כמו שלא פירש אם תהא נערה או קטנה, כדי שלא יאמרו שאין היא נערה, כמו שאמר באמת והיה הנערה:

(מד) וגם לגמליך אשאב. ואצלה כתיב במקרא מ"ו, וגם גמליך אשקה, שהוא יותר מאשאב, היינו שתושיט המים לפיהם ותשקם, ובאמת היה להיפך שהוא אמר וגם גמליך אשקה, והיא אמרה אשאב, **אלא אליעזר הפליג לספר שעשתה** **עוד יותר** ממה שביקש ממנה:

(מה) לדבר אל לבו. ביאר להם שלא התפלל בקול, כדי שלא יאמרו אולי שמעה רבקה ועשתה כן, מש"ה אמר שדבורו הי' בלבו שלא השמיע אפילו לאזניו, וזה מקרי מדבר על לבו כדאיתא ברכות ד' ט"ו לא יברך אדם ברכת המזון בלבו וכו', ועיין פי' הרא"ש נדרים ד' ע"ז ב':

(מז) ואשים הנזם על אפה. הראה להם שהדבר ברור אצלו שלא יעכבו מלתת אותה, עד שנתן לה כל כך:

(נד) ויאכלו וישתו הוא והאנשים אשר **עמו**. מספר הכתוב דשמחו כעל נשואין, ולא אירוסין. ומש"ה כתיב והאנשים אשר עמו, ולא כמו לעיל ל"ב והאנשים אשר **אתו**, היינו משום דעמו משמע השתוות בצוותא אחת יותר ממשמעות אתו כמש"כ לעיל כ"ב ג' ובכ"מ, ואין שמחה כי אם במריעות יחד עם אחרים בצוותא(א):

(נח) התלכי עם האיש הזה. התלכי עתה מיבעי, אמנם להלן ס"א יבואר שהיה הדבר קשה לה לישב על הגמל, וכדאי' בריש מס' פסחים משום בעתותא דגמלים, ואם היתה מתעכבת שמה איזה משך היתה מתרגלת לישב בעצמה על הגמל בטח, או היו מכינים בשבילה אופן אחר לבא בדרך רחוקה, אבל עתה אין עצה כי אם לשבת עם העבד על גמלו והוא ישמרנה וזה אין דרך צניעות, וזהו ששאלוה אם תרצה ללכת עמו יחד. והיינו דכתיב עם האיש ולא כתיב את האיש, וכמש"כ לעיל נ"ד דמשמעות עמו משמע יותר התחברות בצוותא:

(ס) את היי לאלפי רבבה. הוא ברכה בכמות רב:

ויירש זרעך את שער שונאיו. הוא ברכה באיכות, שיהיו חכמים יושבי שער, אפי' בשערי שונאיו, והוא מפני שיהיו נדרשים לחכמתם ועצתם...

(סא) ותלכנה אחרי האיש ויקח העבד וגו'. נראה מיותר, אבל הענין דמתחלה כשהיו אנשים ונשים מלוים אותם בעיר, בושה לשבת עם העבד על הגמל, על כן ישבה עם נערותיה על הגמלים, ואח"כ בהיותם אחורי העיר, והמלוים שבו, אז ויקח העבד אותה על הגמל שלו. והנראה כי את נערותיה לא לקחה עמה לארץ ישראל זולת מינקתה, אך בעיר היו הנערות מסייעות לה לרכוב על הגמל. [ובזה יובן הא דאיתא בעירובין ד' י"ח ראי' דאסור לילך אחורי אשה מדכתיב כאן אחרי האיש, ולכאורה קשה מאי ראיה מכאן, הא העבד הראה הדרך לפניהם. ולמש"כ ניחא דכאן היו עוד בעיר והי' הדרך ידוע, ומכ"מ הלכו אחריו ולא הלך העבד אחריהם]. ובא כל זה הספור לתכלית שיבואר בסמוך:

(סב) ויצחק בא וגו'. סיפר הכתוב כי המכין מצעדי גבר ית' סיבב שיפגע יצחק ברבקה בדרך, ותהא נבעתת ממנו בתחלת הכרתה אותו, ואם הי' העבד בא עמה תחלה לבית אברהם, הי' אברהם מקבלה תחלה ומדבר על לבה עד שהי' מתחונן דעתה עליה, ולא היתה נבעתת מפחד יצחק, והיתה מתנהגת עמו כמו כל אשה עם בעלה, אבל הקדוש ברוך הוא סיבב שיצחק בא באותו עת מבוא באר לחי רואי, שהי' לו אותו מקום מיוחד לתפלה והתבודדות על באר שנראה המלאך:

(סד) *ותשא רבקה וגו' ותרא את יצחק. בעודו עומד ומתפלל והי' אז כמלאך אלהים נורא מאד, וכמבואר ברבה שראתה ידיו שטוחות בתפלה, על כן נבעתה מאד:*

ותפל מעל הגמל. מרוב פחד ואימה, אמנם לא ידעה ממי היא מתפחדת, ואלו לא היתה יושבת עם העבד על גמל אחד, והיתה יושבת מאחוריו עד שראתה שאח"כ האיש הולך לקראת העבד ועומד ומדבר עמו ככל אדם, והי' דעתה מתקרר בתוך כך, עד שבהודעה אח"כ מי הוא האיש הי' כבר סר הפחד ממנה, אבל בהיותה יושבת עם העבד, ובתוך הפחד שאלה את העבד:

**(סה) ותאמר אל העבד. אחר שפסק מתפלה, וראתה שאותו האיש שנתפעלה ממנו הולך לקראתם, על כן שאלה, מי האיש הלזה. אשר אני מתפעל ומפחד ממנו, וכמבואר בב"ר על לשון הלזה, משמעו אדם מאוים ונורא, על כן כששמעה ממנו שהוא אישה, ותקח הצעיף ותתכס. מרוב פחד ובושה כמו שמבינה שאינה ראויה להיות לו לאשה, ומאז והלאה נקבע בלבה פחד ממנו, ולא היתה עם יצחק כמו שרה עם אברהם, ורחל עם יעקב, אשר בהיות להם איזה קפידא עליהם או שינוי דעה לא בושו לדבר רתת לפניהם, משא"כ רבקה. וכל זה הקדמה להסיפור שיבוא בפרשת תולדות שהיו יצחק ורבקה מחולקים בדעות, ומכ"מ לא מצאה רבקה לב להעמיד את יצחק על דעתה בדברים נכוחים כי היא יודעת האמת כי עשו רק ציד בפיו, וכן בשעת הברכות, וכל זה הי' סיבה מהקב"ה שיגיעו הברכות ליעקב דוקא באותו האופן וכאשר יבואר במקומו טעם הדבר, ואלו היתה רבקה עם אישה כמו שרה ורחל עם אנשיהן, לא הי' מגיע בזה האופן, והכל בהשגחה פרטית מראש שתגיע רבקה ליצחק בשעה שתבהל ממנו, ויצא אחרית דבר כפי רצונו ית':**

(סו) ויספר העבד וגו'. בזה הודיע דרך אגב כמה היא כלה נאה וחסודה, וראה בה מדת צניעות ואהבת חסד עד להפליא:

**העמק דבר בראשית פרק כה**

*(ו) ולבני הפילגשים. אין הפי' בנים של הפילגשים של אברהם, שהרי לא מיירי כאן בישמעאל, וגם לא נשלח ישמעאל קדמה והוא דר במדבר פארן סמוך לארץ ישראל, אלא בבני קטורה, וא"כ בני פילגשו מיבעי, וגם לא נזכר בתורה דקטורה היתה פלגש זולת בדברי הימים. אלא כך הענין, שהי' המנהג דבני אשה חשובה לפי כבוד האיש, אותם הי' אביהם מקרב בחייו כטבע האב לבנים, ובני פילגשים היו מרוחקין מאביהם, ואף על גב שע"פ ד"ת אינו כן לענין ירושה, מכ"מ הי' המנהג להקל בם, כמבואר בס' שופטים (י"א) במאמר אחי יפתח אליו לא תנחל בבית אבינו וגו', והיו נקראים בנים אלו בני הפילגשים, כמו בני הנביאים שאין הפי' בנים של הנביאים, אלא בנים שמתקדשים לנבואה, כמש"כ הרמב"ם בהל' יסוה"ת פ"ז הל"ה, ובאשר בני קטורה היו מרוחקים מאביהם, מש"ה נקראו בני הפילגשים של אברהם, ובדברי הימים נקראת אמם פילגש, בשביל שבניה היו בני פילגשים:*

וישלחם מעל יצחק בנו. מש"ה שלחם כדי שלא יערערו לומר שלא הי' הדבור כי ביצחק יקרא לך זרע אלא לגבי ישמעאל, ולא נגדם שלא היו עדיין בעולם, וגם משונה ישמעאל מהם שהיתה אמו שפחת שרה ואינו נחשב בן לאברהם במה שנוגע ליצחק, משא"כ קטורה, מש"ה שלחם ממנו:

קדמה אל ארץ קדם. מזרחה של ארץ המזרח, וכל זה הי' כדי להרחיקם מעבודת השמש שהי' נהוג בכל מלכי מזרח ומערב כידוע, ובאמת הוזהרו הגוים על זה, וכן כל עבודה זרה לאיזה משרתי הטבע, מש"ה שלחם לארץ הקדם שנשתמשו בכשוף שמכחישים כל הטבע, ועל הכישוף לא הוזהרו בני נח, ואפי' לר"א בסנהדרין [נ"ו ב'] דס"ל שהוזהרו על זה, מכ"מ אין העון חמור כמו ע"ז:

(ז) אשר חי. זה הלשון לא כתיב אלא באדם הראשון ובאברהם אבינו, וכבר ביארנו לעיל ה' ה' הטעם באדם דמשמעות אשר חי היינו שלמותו שהוא דעת אנושי, ומלמדנו המקרא דנחשב זה השלמות משעה שנולד, אף על גב שלא הגיע לזו הדעת עד איזה שנים אח"כ, מכל מקום בכח הנפש מונח דעת אנושי משעה שנולד, וכן באברהם אבינו שהחל לנהוג בתורה ומצות, וחיותו שהוא שלמותו תלוי אך בקיום תורה ומצות, ומלמדנו המקרא כאן דנחשב זה השלימות משעה שנולד, אף על גב שלא הגיע לזה עד שהיה בן שלש שנים או בן ארבעים ושמנה שנים, וכמו כן בכל צדיק וצדיק אף על גב שאינו מגיע לזה עד בן י"ג זמן החיוב, מכ"מ בכח נשמת הישראלי יש אותו החיות משעה שנולד:

(ט) יצחק וישמעאל בניו. דאברהם הודיע לישמעאל דבר ה' כי אף על גב שהוא בנו לכל דבר, מכ"מ במה שנוגע ליצחק הוא כאחר, וישמעאל לא סר מדבר ה' ע"י אביו, ועל כן לא ערער על הירושה, ומש"ה גם בכבוד הקדימו ליצחק. ורז"ל למדו מזה דישמעאל עשה תשובה וקבל עליו שבמקום שנוגע לכבודו של יצחק אינו כבן, אבל אחר שהי' יצחק בראש ושוב אינו נוגע לו, הרי הוא ג"כ בן ממש: